  برن “سوٽئزرلينڊ” (ويب ڊيسڪ) اوهان موبائل فون چوري ٿيڻ جي ڊپ  سبب گھڻا پريشان رهندا آهيو ۽ اها چوري سموري دنيا ۾ عام آهي. ڏکڻ ايشيا جيان ٻين ملڪن ۾  موبائل کسي ناهي ويندي پر کيسي يا پرس وغيرهه مان ڪڍي ويندي آهي. انهيءَ پريشاني کي ڏسندي ايرڪسن ڪمپني هڪ نئون سسٽم ٺاهيو آهي جنهن ۾ فون پاڻ کي چوري ٿيڻ کان بچائڻ جي ڪوشش ڪري ٿي. ان ۾ لڳل سينسر گھٻرايل چور جي دل جي دل جو ڌڙڪو نوٽ ڪندي احساس ڪري سگھندي ته فون کڻندڙ هن جو مالڪ آهي يا ڪنهن ٻي جي هٿ ۾ آهي. سويڊن جي ايرڪسن ڪمپني سمارٽ فون لاءِ هڪ اهڙو نظام جي پيٽنٽ حاصل ڪيو آهي،  جنهن ۾ فون مالڪ کان علاوه ڪنهن “ٻي” کي محسوس ڪندي هڪ قسم جي مزاحمتي ڪيفيت يعني هاءِ فرڪشن موڊ ۾ اچي وڃي ٿي. اهو موڊ ۾ هڪ ته چور کي سڃاڻڻ جي ڪوشش ڪندو آهي ۽ ٻيو وري  موبائل فون ايتري تيزي سان وائبريٽ ڪندو آهي جو ان کي چورائڻ ناممڪن آهي. پر جڏهن فون پنهنجي اصل مالڪ وٽ هوندي ته اها ٽيڪنالوجي  “ايڊاپٽووفرڪشن” م تبديل ٿي ويندي آهي ۽ فون هٿن مان نڪري هيٺ ڪرڻ کان بچي ويندو جنهن سبب قيمتي فون محفوظ رهندو. ڪمپني موجب جيڪڏهن فرڪشن موڊ کي آخري حد تائين وڌايو وڃي ته استعمال ڪندڙ جي هٿن مان ترڪڻ جو امڪان گھٽ ٿي ويندو. ايرڪسن موجب فون شايد اهو سڃاڻڻ جي به قابل هوندي ته اها ڪنهن ٻي جي هٿ ۾ آهي يا کيسي ۾ پيل آهي ۽ جيئن ئي ڪو ان کي کيسي مان ڪڍندو ته فون  ان عمل کي سڃاڻڻ جي ڪوشش ڪندو، پر فون کي کيسي ۾ رکندي فون جي وائبريشن جي شدت اوهان کي طئي ڪرڻي پوندي. پر ڪمپني اهو ناهي ٻڌايو ته اهڙو فون حقيقت جو روپ ڪڏهن ڌاريندو.